**Metsänhaltija-pelaamisohje**

Pelissä on kolme metsää, joissa pelaaja voi suorittaa erilaisia tehtäviä. Jokaisessa metsässä on kolme tehtävää. Pelaaja saa tehtävien suorittamisesta palkinnoksi esineitä, jotka sisältävät sitaatteja. Esineitä voi löytää myös muualta metsistä. Esineet/sitaatit kerätään kirjaan, ja pelin lopussa esineet tulee viedä jokaisessa metsässä olevaan kirjahyllyyn oikeisiin lokeroihin.

**Alkumetsän tehtävät**

*Kaatovänkärin rinne – keilailu*

Pelaaja auttaa pikkupeikkoa pääsemään kotikoloonsa keilaamalla lumipallolla jääpuikot pois tieltä. Pelaajan täytyy heiluttaa käsiä levein liikkein ja ohjata tuulta, jolloin lumipallot lähtevät vierimään ja niitä voi ohjata tuulen avulla.

*Hukkavuori – kelkkailu*

Pelaaja palauttaa susiposteljoonin kelkan omistajalleen laskettelemalla sen alas rinnettä. Kelkan kyytiin pääsee painamalla A-näppäintä pohjassa ja kohdistamalla

sininen rengas sen päälle.

*Tykkylumen koulu – leijunta*

Pelaaja ohjaa kädellään tuulta palauttaakseen aakkoslumihiutaleet takaisin metsänväen kouluun. Pelaajan täytyy lennättää aakkoset ABC-järjestykseen tauluun käsiä levein liikkein heiluttamalla.

**Ikimetsän tehtävät**

*Kontion kymi – kalastus- ja tehtäväketju*

Pelaaja voi kalastaa sitaatteja sekä suorittaa seuraavan *pähkinä*-tehtäväketjun: (1) kalastaa porrasjakkara virrasta, (2) asettaa sen erään puun viereen (3) poimimakseen kepin, jolla hän voi (4) kopauttaa erästä toista puuta pudottakseen lampun. Esineisiin tartutaan ohjaimen liipasinnäppäimillä.

*Tammenterholehto – heittäminen*

Pelaaja heittää käpyjä koriin auttaakseen mytologista oravaa. Käpyihin tartutaan ohjainten sivuissa olevilla liipasinnäppäimillä.

*Hiiden hirven haka – jousella ampuminen*

Pelaaja ampuu jousella myrskyn rippeitä jousella. Jousen voi ottaa toiseen käteen painamalla sivussa olevaa liipasinpainiketta pohjassa ja ampua toisen ohjaimen liipasinpainiketta käyttäen.

**Keskimetsän tehtävät**

*Manametsä – ritsalla ampuminen*

Pelaajan ampuu ritsalla alas taikamyrskyn riivaamia paperiorigameja. Ritsan käyttäminen tapahtuu ohjainten sivuissa olevilla liipasinpainikkeilla.

*Mörkkolkka – whack-a-mole*

Pelaajan lyö taikamyrskyn demonipäitä takaisin maan alle. Vasaraan tartutaan jommalla kummalla ohjaimen sivussa olevalla liipasinpainikkeella.

Kirovaara – salama ja sauva

Pelaaja taistelee lentäviä robotteja vastaan lähettämällä salamoja taikasauvallaan. Tehtävässä täytyy mennä tarpeeksi kauas, tai robotit huomaavat pelaajan ja lähtevät pois. Sauvaan tartutaan jommankumman käden liipasinnäppäimellä. Sauva täytyy nostaa kohti taivasta, ja osoittaa robotteja sauvasta tulevilla salamoilla.